Rožmberk nad Vltavou

Rožmberk nad Vltavou je mesto v Česku v okrese Český Krumlov v Juhočeskom kraji. 1. januára 2012 tu žilo 369 obyvateľov, z toho 188 mužov a 181 žien, pričom priemerný vek v meste bol 38,7 roka (muži 38,4 roka, ženy 39,0 roka). 

Stred mesta je vzdialený 23 kilometrov južne od Českého Krumlova a  severovýchodne od Vyššího Brodu. Rožmberk je 5. najjužnejším mestom v Česku a najmenším mestom v Juhočeskom kraji.

 Dejiny 
Prvý raz bol miestny hrad písomne zmienený v roku 1250. Založil ho syn Vítka z Prčice z rodu Vítkovcov. Mestečko v podhradí založil v roku 1262 Vok z Rožmberka. Už skôr však v miestach nižšieho vltavského brodu stála osada na ceste z Netolic do Linzu. Tá potom s novo vzniknutým mestečkom splynula.

V roku 1302 vymrela krumlovská vetva Vítkovcov a panstvo prevzali Rožmberkovci. Tento rod preniesol svoje sídlo do Českého Krumlova, ale Rožmberk udržovali naďalej. Po smrti Petra Voka v roku 1611 prešlo vlastníctvo panstva na jeho synovca Jana Zrinského, neskôr ho prebral rod Švamberkovcov.

Tí ho ale vlastnili len krátko, pretože im bol v roku 1620 za ich účasť na stavovskom povstaní skonfiškovaný. Panstvo prebral francúzsky šľachtický rod Buquoyovcovov, ktoří ho vlastnili až do roku 1945.

Od 10. októbra 2006 bol obci vrátený status mesta.

 Pamiatky 
Hrad Rožmberk je rozsiahly hradný komplex ležiaci na ostrohu nad riekou Vltavou z 13. storočia, dobudovaný v 30. rokoch 14. storočia, v roku 1522 vyhorel a neskôr mnohokrát prebudovaný. V miestach pôvodného Horného hradu stojí tzv. Nový zámok - obytná budova z 19. storočia, verejnosti neprístupná. Slúži ako rekreačné stredisko Českej pošty.
 Radnica - čp. 74. Jadro stavby je z 15. storočia, priečelie dostavané v 19. storočí
 Synagóga a židovský cintorín
 Kostol Panny Márie na námestí - cenná gotická stavba z roku 1271, prestavaná do dnešnej podoby v 15. storočí. V presbytériu sieťová rebrová klenba z roku 1488, v sieňovom trojlodí sieťová klenba z roku 1583. Portál sakristie z roku 1510, oltár je ranobarokový.
 Fontána a socha svätého Jana Nepomuckého na námestí
 Fara - neskoro gotická stavba z konca 15. storočia, neskôr čiastočne barokizovaná
 Práčovňa - postavená v roku 1854, v prevádzke do roku 1950

 Partnerské mestá 
  Freistadt, Rakúsko

 Referencie 

 Pozri aj 
 Zoznam miest v Česku
 Zoznam obcí v Česku

 Iné projekty 

 Externé odkazy 
 Oficiálna stránka mesta

 Zdroje 


Kategória:Mestá v Česku
Kategória:Obce okresu Český Krumlov
Kategória:Mestské pamiatkové zóny v Česku